Alueiden komitean lausunto aiheesta "Komission tiedonanto: Koulutuksen eurooppalaiset vertailuarvot – Lissabonin Eurooppa-neuvoston seuranta"



Virallinen lehti nro C 244 , 10/10/2003 s. 0050 - 0053



Alueiden komitean lausunto aiheesta "Komission tiedonanto: Koulutuksen eurooppalaiset vertailuarvot - Lissabonin Eurooppa-neuvoston seuranta" (2003/C 244/11) ALUEIDEN KOMITEA, joka ottaa huomioon komission tiedonannon aiheesta "Koulutuksen eurooppalaiset vertailuarvot - Lissabonin Eurooppa-neuvoston seuranta", ottaa huomioon Euroopan komission 20. marraskuuta 2002 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon puheenjohtajansa 5. elokuuta 2002 tekemän päätöksen antaa lausunnon valmistelu "kulttuuri ja koulutus" -valiokunnan tehtäväksi, ottaa huomioon lausuntonsa aiheesta "Komission raportti: Koulutusjärjestelmien konkreettiset tulevaisuuden tavoitteet" (CdR 89/2001 fin)(1), ottaa huomioon lausuntonsa aiheesta "Ehdotus Euroopan parlamentin ja neuvoston suositukseksi eurooppalaisesta yhteistyöstä kouluopetuksen laadunarvioinnissa" (CdR 21/2000 fin)(2), ottaa huomioon lausuntonsa aiheesta "Valkoinen kirja koulutuksesta: Opettaminen ja oppiminen - kohti kognitiivista yhteiskuntaa" (CdR 115/96 fin)(3), ottaa huomioon lausuntonsa aiheesta "Komission tiedonanto Euroopan parlamentille, neuvostolle, talous- ja sosiaalikomitealle ja alueiden komitealle - Kohti sukupuolten tasa-arvoa koskevaa yhteisön puitestrategiaa (2001-2005)" (CdR 233/2000 fin)(4), ottaa huomioon lausuntonsa aiheesta "Komission valmisteluasiakirja: Elinikäinen oppiminen" (CdR 19/2001 fin)(5) ottaa huomioon lausuntonsa aiheesta "Komission tiedonanto neuvostolle ja Euroopan parlamentille: eLearning-toimintasuunnitelma - Katse huomispäivän koulutukseen" (CdR 212/2001 fin)(6), ottaa huomioon lausuntonsa aiheesta "Komission tiedonanto - Eurooppalaisen elinikäisen oppimisen alueen toteuttaminen" (CdR 49/2002 fin)(7), ottaa huomioon "kulttuuri ja koulutus" -valiokuntansa 18. helmikuuta 2003 hyväksymän lausuntoluonnoksen CdR 349/2002 rev., jonka esittelijänä oli Kööpenhaminan maakuntavaltuutettu Lars Abel (DK, EPP), ja katsoo, että EY:n perustamissopimuksen 149 artiklassa todetaan yhteisön myötävaikuttavan korkealaatuisen koulutuksen kehittämiseen rohkaisemalla jäsenvaltioiden välistä yhteistyötä sekä tarvittaessa tukemalla ja täydentämällä jäsenvaltioiden toimintaa pitäen täysin arvossa jäsenvaltioiden vastuuta opetuksen sisällöstä ja koulutusjärjestelmän järjestämisestä sekä niiden sivistyksellisestä ja kielellisestä monimuotoisuudesta; kyseessä ei siten ole jäsenvaltioiden lainsäädännön tai hallinnollisten määräysten standardointi, että jäsenvaltioiden koulutusyhteistyö on osaltaan tärkeä tekijä pyrittäessä Lissabonissa järjestetyn Eurooppa-neuvoston asettamaan tavoitteeseen luoda kilpailukykyinen ja dynaaminen tietoon pohjautuva yhteiskunta, että se tukee komission tiedonannon päätavoitetta, mutta kiinnittää olennaisena seikkana huomiota alue- ja paikallisviranomaisten osallistumiseen vertailuanalyysiin, koska niillä on päävastuu koulutussektorilla toteutettavien toimien täytäntöönpanosta. Lisäksi komitea katsoo, että Euroopan komissio ei ole todellisista vertailuarvoista (benchmarks) päättäessään ottanut riittävästi huomioon yksittäisten jäsenvaltioiden lähtökohtia, vaikka se Lissabonin Eurooppa-neuvoston puheenjohtajan päätelmien mukaan on avoimen koordinointimenetelmän soveltamisen kannalta olennaista, hyväksyi yksimielisesti 9. ja 10. huhtikuuta 2003 pitämässään 49. täysistunnossa (huhtikuun 10. päivän kokouksessa) seuraavan lausunnon. 1. Alueiden komitean kanta Alueiden komitea 1.1. kannattaa komission tiedonannon päätavoitetta muotoilla koulutusalaa koskevia konkreettisia päämääriä ja täyttää siten yksi Lissabonissa asetettujen tavoitteiden tärkeä saavuttamisedellytys sekä arvostaa päämäärien kunnianhimoista muotoilua, mutta pyytää tässä yhteydessä kuitenkin tarkastelemaan sitä, miten komission asiakirja voi antaa positiivisen panoksen koulutuspolitiikassa meneillään oleviin keskusteluihin, 1.2. katsoo, että konkreettisten vertailuarvojen (benchmarks) muotoilu on osa edellä mainittua prosessia, mutta huomauttaa samalla avoimen koordinointimenetelmän soveltamisen edellyttävän, että vertailuarvojen muotoilussa otetaan huomioon yksittäisten jäsenvaltioiden lähtökohdat, 1.3. korostaa paikallis- ja alueviranomaisten olevan keskeisiä toimijoita asetettujen vertailuarvojen saavuttamiseksi toteutettavien prosessien täytäntöönpanossa, 1.4. kehottaa komissiota tukemaan avoimen koordinointimenetelmän kannalta tärkeään kokemustenvaihtoon ja parhaiden käytänteiden levittämiseen soveltuvien verkkojen kehittämistä, 1.5. kehottaa komissiota suosittelemaan yksittäisille jäsenvaltioille paikallis- ja alueviranomaisten osallistumista vertailuarvojen käytännön saavuttamiseen, 1.6. myöntää, että resurssien lisääminen voisi tietyissä maissa edistää asetettujen vertailuarvojen saavuttamista, mutta muistuttaa, ettei pelkkä voimavarojen lisääminen sitä yksin takaa, 1.7. huomauttaa, että asetettujen vertailuarvojen saavuttaminen edellyttää opettajilta riittäviä tiedollisia ja pedagogisia valmiuksia, 1.8. kannattaa komission ehdotusta asettaa henkiseen pääomaan asukasta kohti tehtäville investoinneille jäsenvaltiokohtaiset vertailuarvot ja korostaa, että julkisella sektorilla eri koulutusmuotoihin käytettävistä summista päättäminen kuuluu läheisyysperiaatteen mukaisesti toimivaltaiselle valtio-, alue- tai paikallistason viranomaiselle, 1.9. kehottaa komissiota varmistamaan jäsenvaltioissa valtio-, alue- ja paikallistasolla vallitsevaa tilannetta ja tapahtuvaa kehitystä kuvaavien tietojen saatavuuden, 1.10. korostaa, että prosessin avaaminen liittyville valtioille on suunnattoman tärkeää ja kehottaa komissiota ryhtymään toimiin, jotta liittyvät valtiot voivat ottaa asetetut vertailuarvot huomioon vapaaehtoisesti, 2. Alueiden komitean suositukset Vuoteen 2010 mennessä koulunsa keskeyttäneiden määrä tulee vähintään puolittaa vuoden 2000 tasosta kaikissa jäsenvaltioissa, jotta EU:n keskiarvo on enintään 10 prosenttia. 2.1. toteaa, että vaikka maiden välillä on huomattavia eroja koulunsa keskeyttäneiden määrässä, joka vaihtelee 7,7 %:sta 43,1 %:iin, komissio esittää kaikille jäsenvaltioille, että ne puolittaisivat ennen oppivelvollisuuden täyttämistä koulunsa keskeyttäneiden oppilaiden määrän, 2.2. suosittelee tämän vertailuarvon muotoilemista uudelleen siten, että maille, jotka ovat lähes saavuttaneet 10 prosenttiin asetetun EU:n keskiarvotavoitteen, asetetaan tavoitteeksi kyseinen keskiarvo, 2.3. toteaa, että maiden, jotka jäävät huomattavasti asetetusta 10 prosentin tavoitteesta, on vaikea sitä vuoteen 2010 mennessä saavuttaa, sillä se edellyttäisi niiden koulutusjärjestelmien huomattavaa laajentamista, Vuoteen 2010 mennessä matematiikassa, luonnontieteissä ja tekniikan alalla perustutkinnon suorittaneiden sukupuolijakauman epätasapaino on kaikissa jäsenvaltioissa vähintään puolitettava ja samalla lisättävä tutkinnon suorittaneiden määrää huomattavasti vuoteen 2000 verrattuna. 2.4. myöntää mainituilla aloilla sukupuolijakauman huomattavan epätasapainon ongelmaksi (ks. AK:n lausunnot "Komission tiedonanto Euroopan parlamentille, neuvostolle, talous- ja sosiaalikomitealle ja alueiden komitealle - Kohti sukupuolten tasa-arvoa koskevaa yhteisön puitestrategiaa (2001-2005)", CdR 233/2000 fin, esittelijä: Bunyan ja "Komission valmisteluasiakirja: Elinikäinen oppiminen", CdR 19/2001 fin, esittelijä: Tallberg), mutta katsoo, että mainituilla aloilla tutkinnon suorittaneista vallitsevan pulan vuoksi yhdenvertaisena tavoitteena tulisi olla valmistuneiden kokonaismäärän lisääminen, 2.5. ehdottaa, että tavoite muotoillaan uudelleen: kaikkien jäsenvaltioiden tulee varmistaa, että tutkintoja suoritetaan huomattavasti vuotta 2000 enemmän ja samalla pyritään siihen, että tutkinnon suorittaneista vähintään 40 prosenttia on naisia, Jäsenvaltioiden tulee vuoteen 2010 mennessä huolehtia siitä, että 25-64 -vuotiaista vähintään keskimäärin 80 prosenttia on suorittanut lukion tai vastaava oppimäärän. 2.6. ilmaisee tyytyväisyytensä ehdotettuun tavoitteeseen, joka edistää jäsenvaltioiden kansalaisten mahdollisuuksia osallistua aktiivisesti työmarkkinoihin ja tukee siten aktiivista kansalaisuutta, 2.7. korostaa, että kyseisessä prosessissa on tärkeää keskittyä erityisesti nuoreen sukupolveen, jotta nuoret pysyvät koulujärjestelmän piirissä ja ymmärtävät koulutuksen ja työmarkkinoilla tarjoutuvien mahdollisuuksien yhteyden. Tärkeiden perustaitojen vahvistaminen lisää myös valmiuksia elinikäiseen kouluttautumiseen, 2.8. katsoo, että jos halutaan saavuttaa tavoite, jonka mukaan 25-64 -vuotiaista vähintään keskimäärin 80 prosenttia on suorittanut lukion tai sitä vastaavan oppimäärän, jäsenvaltioiden on käynnistettävä erityisohjelmia jatkokoulutuksen strategioiden yhteydessä, Jäsenvaltioiden tulee vuoteen 2010 mennessä vähintään puolittaa nykyisestä 15-vuotiaiden keskuudessa niiden osuus, joilla on heikot valmiudet lukemisessa, matematiikassa ja luonnontieteissä. 2.9. ehdottaa, että puolittamistavoitteen lisäksi määriteltäisiin sitä täsmällisempi eurooppalainen viitearvo, jotta niissä jäsenmaissa, joissa lukutaidoltaan sekä matematiikan ja luonnontieteiden osaamiseltaan heikkojen osuus on hyvin pieni, voidaan puolittamistavoitetta täydentää yhteisellä eurooppalaisella viitearvolla, 2.10. myöntää lukemiseen, kirjoittamiseen, matematiikkaan ja luonnontieteisiin liittyvien valmiuksien merkityksen, mutta huomauttaa, että tieto- ja viestintätekniikkataidot ja vieraiden kielten osaaminen ovat myös tärkeitä tietoyhteiskunnassa toimimisen kannalta tiedonhankkimiseen, viestintään ja ongelmanratkaisuun, eli täydennyskoulutukseen ja elinikäiseen oppimiseen liittyviä tavoitteita ajatellen, 2.11. korostaa, että lapsille on tärkeää opettaa tieto- ja viestintäteknisiä taitoja jo varhaisessa vaiheessa ikäryhmälle soveltuvin pedagogisin välinein, 2.12. kehottaa komissiota jatkamaan ponnisteluja riittävien ja luotettavien tietojen keräämiseksi tieto- ja viestintätekniikan opetukseen panostuksesta sekä sen hyödyntämisestä opetuksessa ja viittaa lausuntoonsa aiheesta "Komission raportti - Koulutusjärjestelmien konkreettiset tulevaisuuden tavoitteet", CdR 89/2001 fin, esittelijä: O'Neachtain, 2.13. korostaa, ettei lukemiseen, matematiikkaan, luonnontieteisiin sekä tieto- ja viestintätekniikkaan panostuksen tule tapahtua muiden oppiaineiden kustannuksella eikä luovuuden, itsetunnon, sosiaalisten taitojen, yhteisvastuun ja demokraattisuuden kehittämisestä tinkimällä, sillä tietoyhteiskunnassa tarvitaan juuri kyseisiä ominaisuuksia. Siksi edellä mainittujen oppiaineiden ja etenkin lukemisen ja kirjoittamisen opetusta olisi syytä kehittää opetusohjelman kaikki alat läpäisevästi, jotta vältetään mahdolliset haitat muille oppiaineille, Vuoteen 2010 mennessä EU:n työikäisestä väestöstä (25-64 -vuotiaista) tulee vähintään 15 prosentin osallistua elinikäiseen oppimiseen, eikä osallistujien osuus missään jäsenvaltioissa saa jäädä alle 10 prosentin. 2.14. ilmaisee tyytyväisyytensä ehdotettuun vertailuarvoon ja myöntää sen olevan edellytyksen sille, että EU voi jatkossakin sopeutua tietoyhteiskunnan vaatimuksiin ja että kansalaiset voivat säilyttää asemansa työmarkkinoilla ja parantaa sitä vastaamalla nykyistä paremmin työmarkkinoiden vaatimuksiin, 2.15. huomauttaa, että tarvittavat resurssit on koottava sekä julkiselta että yksityiseltä sektorilta ja että koulutus- ja oppimisprosessit voivat olla muodoiltaan ja toteutukseltaan erilaisia (mm. interaktiivisia, Internet-välitteisiä, erilaisia ohjaustapoja hyödyntäviä (coaching) tai yrityksissä toteutettavien laadunkehityshankkeiden yhteydessä toteutettavia) ja että edellä mainittu on otettava lähtökohdaksi tavoitteisiin liittyvistä menetelmistä päätettäessä, 2.16. kiinnittää lopuksi huomiota tarpeeseen antaa asianmukaisia säännöksiä ammattipätevyyden osoittavista todistuksista, jotta etenkin työikäistä aikuisväestöä voidaan kannustaa osallistumaan elinikäiseen oppimiseen. Bryssel 10. huhtikuuta 2003. Alueiden komitean puheenjohtaja Albert Bore (1) EYVL C 19, 22.1.2002, s. 23. (2) EYVL C 317, 6.11.2000, s. 56. (3) EYVL C 182, 24.6.1996, s. 15. (4) EYVL C 144, 16.5.2001, s. 47. (5) EYVL C 357, 14.12.2001, s. 36. (6) EYVL C 19, 22.1.2002, s. 26. (7) EYVL C 278, 14.11.2002, s. 26.